Diari Oficial de la Generalitat Valenciana


Sumari del DOGV 6635, del 21-10-2011 (2011/10146)

RESOLUCIÓ d'11 d'octubre de 2011, de la Direcció General d'Educació i Qualitat Educativa, de la Conselleria d'Educació, Formació i Ocupació, per la qual s'autoritzen els projectes dels centres incorporats al Programa experimental d'orientació professional en IES, per a alumnat que finalitza l'educació bàsica durant el curs 2011-2012.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6635

Data del DOGV
:   21-10-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/10071


Data del document
:   11-10-2011

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

 Descriptors 

:   * centre d'ensenyament

RESOLUCIÓ d'11 d'octubre de 2011, de la Direcció General d'Educació i Qualitat Educativa, de la Conselleria d'Educació, Formació i Ocupació, per la qual s'autoritzen els projectes dels centres incorporats al Programa experimental d'orientació professional en IES, per a alumnat que finalitza l'educació bàsica durant el curs 2011-2012.  
  
 [2011/10597]  
Per Resolució de 6 d'abril de 2011, de la Conselleria d'Educació (DOCV núm. 6514 de 05.05.2011) es va convocar un programa experimental d'orientació professional en Instituts d'Educació Secundària per a alumnat que finalitza l'educació bàsica durant el curs 2011-2012. El present programa experimental s'inscriu en el marc del Conveni subscrit entre la Generalitat Valenciana i el Ministeri d'Educació per a el Desplegament de la Llei Orgànica, 2/2006, de 3 de maig d'Educació.  
  
El programa pretén posar en pràctica accions que afavorisquen en l'alumnat una formació més completa i profunda, que li faça conéixer i valorar un nombre més gran d'opcions formatives i professionals, motivar futurs aprenentatges, millorar la seua inserció professional, desenrotllar una identitat professional amb una major capacitat d'adaptació als canvis productius i afavorir noves expectatives emprenedores. Així com, fomentar fórmules innovadores que ajuden a l'alumnat en la presa de decisions que ha de realitzar al concloure l'educació bàsica per a poder elaborar el seu pla de desenrotllament personal posterior.  
Una vegada valorats els projectes per la comissió establida a este efecte i atenent a l'informe elevat a la directora general d'Educació i Qualitat Educativa, es fa necessària l'autorització dels dits projectes, així com algunes mesures de coordinació i suport als centres que els desenrotllaran. En l'exercici de les facultats delegades pel conseller d'Educació en la Disposició addicional de la resolució de 6 d'abril i en virtut de les competències que li atribuïx el Decret 98/2011, de 26 d'agost, del Consell, pel qual s'aprova el Reglament Orgànic i Funcional de la Conselleria d'Educació, Formació i Ocupació, esta Direcció General d'Educació i Qualitat Educativa, resol,  
  
Primer. Autorització dels projectes  
Autoritzar, durant el curs 2011-2012, la posada en funcionament dels projectes integrats en el programa experimental d'orientació professional en Educació Secundària Obligatòria per a l'alumnat que finalitze l'educació bàsica, així com l'assignació econòmica corresponent per a portar-los a terme en els centres educatius que s'especifiquen en l'annex I.  
  
Segon. Realització dels projectes  
1. Els centres autoritzats es comprometen a realitzar els projectes aprovats en esta resolució segons els objectius, criteris organitzatius, metodològics i didàctics arreplegats en la Resolució de 6 d'abril de 2011, de la Conselleria d'Educació (DOCV núm. 6514 de 05.05.2011).  
  
2. En el cas que algun centre desitge renunciar a la posada en pràctica del projecte autoritzat, haurà de comunicar-ho per escrit a la Direcció General d'Educació i Qualitat Educativa en el termini de quinze dies des de l'endemà a la publicació de la present resolució.  
  
  
Tercer. Avaluació  
1. La comissió de selecció, seguiment i avaluació dels projectes constituïda segons la Resolució de 6 d'abril de 2011, de la Conselleria d'Educació, realitzarà el seguiment de la posada en pràctica dels projectes a través de visites durant la realització de les accions i l'enviament de qüestionaris d'avaluació parcial.  
2. La comissió remetrà als centres participants un model de memòria així com uns qüestionaris d'avaluació final, que hauran de ser omplits i remesos a la Direcció General d'Educació i Qualitat Educativa de la Conselleria d'Educació, Formació i Ocupació amb anterioritat al termini màxim fixat en la comunicació del seu enviament.  
  
  
ANNEX I / ANEXO I  
  
CENTRES AUTORITZATS I ASSIGNACIÓ ECONÓMICA PER ALS PROJECTES DEL PROGRAMA EXPERIMENTAL D'ORIENTACIÓ PROFESSIONAL EN INSTITUTS D'EDUCACIÓ SECUND'ARIA PER AL CURS 2011-2012 / CENTROS AUTORIZADOS Y ASIGNACIÓN ECONÓMICA PARA LOS PROYECTOS DEL PROGRAMA EXPERIMENTAL DE ORIENTACIÓN PROFESIONAL EN INSTITUTOS DE EDUCACIÓN SECUNDARIA PARA EL CURSO 2011-2012  
  
  
3. La comissió, una vegada realitzat l'estudi de les dades rebuts, elevarà informe final de l'avaluació del programa experimental d'orientació professional a la Direcció General d'Educació i Qualitat Educativa.  
  
Quart. Inspecció  
La Inspecció d'Educació supervisarà, dins de les seues competències, el funcionament correcte d'estos projectes. Per a això, la comissió de selecció, seguiment i avaluació remetrà una còpia dels projectes aprovats a les direccions territorials d'Educació, Formació i Ocupació corresponents.  
  
Quint. Finançament  
1. La Conselleria d'Educació, Formació i Ocupació, a través de la Direcció General d'Educació i Qualitat Educativa, ingressarà als centres les quantitats contingudes en l'annex I per a dur a terme els projectes autoritzats durant el curs 2011-2012. Les dites quantitats aniran a càrrec de l'aplicació pressupostària 22.07.93.970.88.1 dels Pressupostos de la Generalitat per a l'exercici 2011, per un import global màxim de 120.000 euros.  
2. L'objectiu d'esta assignació econòmica, serà finançar els gastos, que de forma total o parcial, comporten la realització de les accions proposades de conformitat amb les modalitats del programa i les activitats obligatòries establides en la base quarta punts D i E1 de l'annex III de la Resolució de 6 d'abril de 2011.  
3. En el cas que algun centre renuncie dins del termini i la forma escaient a la realització i posada en pràctica del seu projecte, li serà anul·lada l'assignació econòmica atorgada.   
  
Sext. Eficàcia  
La present resolució produirà efecte l'endemà de la seua publicació en el Diari Oficial de la Comunitat Valenciana.  
  
València, 11 d'octubre de 2011.- La directora general d'Educació i Qualitat Educativa: Beatriz Gascó Enríquez.